Udre Udre
<s>Ratu Udre Udre ( ; nepoznato – sjeverni Fidži, cca. 1840.) bio je fidžijski poglavica i ratnik, najpoznatiji po činjenici da ga Guinnessova knjiga rekorda navodi kao najvećeg kanibala u historiji čovječanstva; za života, Udre Udre je navodno pojeo najmanje 872 osobe, a neki izvještaji penju se i do brojke od 999 žrtava.</s><s>Udre Udre je bio lokalni poglavica sa sjevera otoka Viti Levu, okrug Rakiraki, te je često ratovao zajedno sa susjednim poglavicama.</s><s>Prema iskazu njegova sina, Ravatua, koji je 1849. godine pričao s britanskim misionarom Richardom Lythom, nakon vojnih pohoda, susjedna bi plemena ostavljala sve žrtve rata Udreu, koji bi ih onda jeo.</s><s>Navodno je sve svoje žrtve jeo sam i nije dijelio hranu s drugim pripadnicima plemena.</s>

<s>Priča o Udreu postala je javna kada je Richard Lyth posjetio Udreov grob 1849. godine, otprilike devet godina nakon što su ga britanski kolonijalisti navodno ubili, s tim da su okolnosti njegove smrti i dalje nepoznanica.</s><s>Kada je došao na lokaciju, Lyth je pronašao niz od 872 kamena, koji su simbolizirali broj pojedenih ljudi, s tim da su u nizu postojale rupe koje su sugerirale kako je dio kamenja uklonjen; Ravatu je Lythu u razgovoru potvrdio kako je njegov otac doista pojeo sve te ljude te kako je stvarna brojka još veća.</s><s>Lyth je tokom svog putovanja otkrio i druge slične nizove kamenja, sugerirajući kako je dobar dio Udreove obitelji također imao kanibalističke sklonosti, a susjedni seljani su tvrdili kako je pojeo čak 999 ljudi.</s>

<s>Reference</s>

<s>Vanjske veze</s>

<s>Biografije, Fidži
Kanibali</s>

